د افغانی سرې میاشتې رضاکارانو تورخم دروازې ته څېرمه بشرپال رضاکارانه فعالیتونه تر سره کړل. نن یکشنبه د روان سپوږمیز کال د جمادی الاولی په ۱۲مه نېټه د افغانی سرې میاشتې د ننګرهار نمایندګۍ اړوند رضاکارانو تورخم ښارګوټی کې فرضی کرښې دروازه ته څېرمه له راستنېدونکو کډوالو سره موټرو ته سامانونو په لېږد او بارولو کې مرسته وکړه. رضاکاران د افغانی سرې میاشتې هغه بشری ځواک دی، چې هر ځای د خپلو هېوادوالو لپاره خپل بشرپال خدمات وړاندې کوی.